R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 


0. P R O C E S  -  V E R B A L
încheiat azi  22 DECEMBRIE 2021  în şedinţa ordinara a    
1. Consiliului Local al Comunei Orlat
 	 	                                             
     
                               Se declară deschisă şedinţa ordinară a Consiliului Local Orlat , din data de  22 decembrie 2021 ora 14:00 . 
                               Sunt prezenti 11 consilieri.  Absenți : doamna Rodeanu Elena Simona și domnul Popa Ciprian Gheorghe. 
                                
                              Dl Primar propune suplimentarea ordinii de zi cu încă 1 proiect de hotărâre. 
                              Se prezinta următorul proiect al ordinii  de zi :

O R D I N E   D E   Z I :

1.   Proiect de hotărâre privind alegerea preşedintelui de sedinţă .
                        -iniţiator: Primar - Gâţă Aurel

 	2.      Prezentarea şi aprobarea Procesului – Verbal al şedinţei ordinare din data de 25 noiembrie 2021
                      -	iniţiator secretar general : Vulea Monica - Elena

          3.        Proiect de hotărâre privind  aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală
                     -	iniţiator: Primar - Gâţă Aurel
                        
         4.         Proiect de hotărâre privind stabilirea  impozitelor şi taxelor locale pentru anul 2022
                      -	iniţiator: Primar - Gâţă Aurel
                      
          5.        Proiect de hotărâre privind aprobarea Planului de acţiuni sau lucrări de interes local pentru repartizarea orelor de muncă prestate de către beneficiarii prevederilor Legii nr. 416/2001 şi stabilirea domeniilor de activitate şi a locurilor în care contravenienţii vor presta muncă în folosul comunităţii în anul 2022
                          -	iniţiator: Primar - Gâţă Aurel
 
          6.         Proiect de hotărâre privind rectificarea bugetului local al Comunei Orlat pe trimestrul IV anul 2021
               -	iniţiator: Primar - Gâţă Aurel
                      
           7.         Întrebări , interpelări .


                                                      ORDINE DE ZI SUPLIMENTARĂ 

          1.      Proiect de hotărâre privind rectificarea bugetului local al Comunei Orlat pe trimestrul IV anul 2021
           -	iniţiator: Primar - Gâţă Aurel

                      Se supune la vot ordinea de zi și ordinea de zi suplimentară. 
                      Se aprobă cu 11 voturi pentru ordinea de zi și ordinea de zi suplimentară.  
                      Se da citire proiectului de hotarare de la punctul 1.
                      Se alege presedinte de sedinta  dl Milea Ioan cu 11 voturi pentru .

                      Se prezinta si se supune aprobării procesul verbal al sedintei ordinare din data de 25 noiembrie 2021.
                     Cu 10 voturi pentru și o abținere (dl. Muntean Ioan) este aprobat procesul verbal al sedintei ordinare din data de 25 noiembrie 2021 , fără obiecţii.

                      Dl președinte dă citire punctului 3 al ordinii de zi, Proiect de hotărâre privind  aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală.
                      Dl Primar spune că s-a eliberat un post din cadrul Compartimentului Impozite și taxe  iar după aprobarea organigramei se va scoate la concurs postul vacant.  
                      Se supune la vot proiectul de hotărâre. 
                      Consiliul Local al Comunei Orlat, cu 11 voturi pentru, aprobă modificarea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală.


                      Se dă citire punctului 4 al ordinii de zi , Proiect de hotărâre privind stabilirea  impozitelor şi taxelor locale pentru anul 2022
                    La ședință este prezentă și doamna consilier  Rodeanu Elena Simona
                    Dl Primar spune că taxele au fost indexate cu rata de inflație. 
                    Doamna secretar general  spune  că inflația în anul 2020 a fost de 2,63%.
                    La ședință este prezent și domnul consilier Popa Ciprian Gheorghe.
                    Dl Primar mai menționează că la taxele din anul 2021 la clădiri peroane juridice  majorarea era de 50% iar in 2022 se propune ca majorarea la clădiri peroane juridice să fie de 25% pentru atragerea investitorilor. 
                   Dl consilier Popa Valentin Ioan spune că impozitul pentru cladiri la persoane juridice va scădea. 
                  Dl consilier Muntean Petru întreabă cât e cota iar doamna secretar general spune că în anul 2021 a fost 1,3% majorată cu 50% rezultând 1,95% iar in 2022 va fi 1,3 majorată cu 25% rezultând 1,63%

                      Se supune la vot proiectul de hotărâre. 
                      
                       Consiliul Local al Comunei Orlat, cu 13 voturi pentru, aprobă stabilirea  impozitelor şi taxelor locale pentru anul 2022. 

                       Dl Milea Ioan , președintele de ședință dă citire punctului 5 al ordinii de zi, Proiect de hotărâre privind aprobarea Planului de acţiuni sau lucrări de interes local pentru repartizarea orelor de muncă prestate de către beneficiarii prevederilor Legii nr. 416/2001 şi stabilirea domeniilor de activitate şi a locurilor în care contravenienţii vor presta muncă în folosul comunităţii în anul 2022.

                       Dl Primar menționează faptul că dintre persoanele cu VMG doar o persoană prestează activități , celelalte fiind cu copii mici sau cu certificate medicale. Mai spune că pentru muncă în folosul comunității este o singură persoană care nu a executat orele stabilite.
                       Se supune la vot proiectul de hotărâre , iar Consiliul Local al Comunei Orlat , cu 13 voturi pentru aprobă Planul de acţiuni sau lucrări de interes local pentru repartizarea orelor de muncă prestate de către beneficiarii prevederilor Legii nr. 416/2001 şi stabilirea domeniilor de activitate şi a locurilor în care contravenienţii vor presta muncă în folosul comunităţii în anul 2022.

 
                       Se dă citire Proiectului de hotărâre privind rectificarea bugetului local al Comunei Orlat pe trimestrul IV anul 2021

                        Dl Primar spune că sursa de venit suplimentară pentru care se face rectificarea provine din următoarele surse: de la Ocol suma de 20 mii lei , de la Finanțe 68,5 mii lei, de la Consiliul Judetean 27 mii lei. Mai spune că tot de la Finanțe s-a retras pe capitolul 11.02.02 suma de 91 mii pentru asistenții personali , iar sumele suplimentare s-au repartizat pe cheltuieli.

                     Consiliul Local Orlat  , cu 13 voturi pentru , aprobă rectificarea bugetului local al Comunei Orlat pe trimestrul IV anul 2021 la venituri cu suma de 24,7 mii lei și la cheltuieli cu suma de 24,7 mii lei.


                        Se trece la punctul de pe ordinea de zi suplimentară , Proiect de hotărâre privind rectificarea bugetului local al Comunei Orlat pe trimestrul IV anul 2021
            
                        Dl Primar explică faptul că se propune rectificarea bugetului datorita faptului ca Ocolul a plătit suma de 45 mii lei , care reprezintă majorarile de intarziere pentru profitul net neachitat. Mai spune faptul că într-o lună de zile Ocolul a facut plati către Primaria Orlat de peste 95 mii lei , au achitat 40 mii lei , apoi 20 mii lei si acum 45 mii lei. 
                       Doamna secretar menționează faptul Ocolul a avut de achitat 196 mii lei profit net aferent anului 2018 , a achitat 40 mii lei iar pentru 156 mii plus majorări au solicitat eșalonare. 
                       Domnul Primar mai spune ca printr-o hotarare a Guvernului s-au alocat Comunei Orlat 250 mii lei pentru Centrul medico social. Mai spune că acești bani nu se vor cheltui în 2021 , ei se vor aloca pentru anul 2022, iar pentru Centrul medico social există deja SF. 
                      Dl consilier Muntean Petru întreabă ce se va costrui la Dispensar. 
                      Dl Primar răspunde că Centrul medico social va avea cabinet stomatologic , cabinet medical , cabinet veterinar , farmacie plus o sală de recuperare , va fi un P+1 în curtea dispensarului. 
                     Dl consilier Muntean Petru întreabă de asemenea de Casa de copii iar dl Primar spune că se intenționează mutarea copiilor și a personalului  , iar clădirile vor avea tot o destinație socială. 
                      Consiliul Local Orlat  , cu 13 voturi pentru , aprobă rectificarea bugetului local al Comunei Orlat pe trimestrul IV anul 2021 la venituri cu suma de 295,2 mii lei și la cheltuieli cu suma de 295,2 mii lei. 

                     Se trece la Întrebări , interpelări.

[bookmark: _GoBack]                    Dl Primar spune că în Comuna Orlat săptămâna trecută a avut loc un incident nefericit , un incendiu la Ilie Cinezan, unde a ars o șură și anexe. Spune că s-a evaluat paguba conform procesului verbal al ISU , s-au avut în vedere și cantitățile acordate la celelalte incendii din ultimii ani de pe str. Învingerii , Cristianului , Nouă  și s-a propus acordarea unei cantități gratuite de 10  metrii cubi de buștean.
                  Dl Primar mai supune că s-a montat tablă inteligentă în sala de ședințe iar începând de anul viitor există posibilitatea ca ședințele de consiliu să fie online. Mai spune că 3 dispozitive la fel ca cel din sala de ședințe sunt la școală. 

            Având în vedere că nu mai sunt puncte pe ordinea de zi , se declară şedinţa închisă . 


 
            PREŞEDINTE DE SEDINŢĂ ,                             SECRETAR GENERAL COMUNA ORLAT
                     CONSILIER                                                        VULEA MONICA – ELENA   
                      MILEA IOAN 
